ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ՆԱԽԱԳԾԻ

1. Անհրաժեշտությունը.

Հայաստանի Հանրապետության կառավարության «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություն և լրացում կատարելու, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» որոշման նախագծի ընդունումը պայմանավորված է.

Հայաստանի Հանրապետության կառավարության 2020 թվականի նոյեմբերի 16-ի «Գնման գործընթացը կազմակերպելու մասին» N 1800-Ա որոշման պահանջներից ելնելով` Ադրբեջանի կողմից սանձազերծված պատերազմի արդյունքում Արցախի Հանրապետությունից Հայաստանի Հանրապետություն ժամանակավորապես ժամանած քաղաքացիների վերադարձը Ստեփանակերտ կազմակերպելու համար Երևանի քաղաքապետարանի կողմից տրանսպորտային կազմակերպությունների և/կամ անհատների հետ կնքված պայմանագրային պարտավորությունների կատարումն ապահովվելու նպատակով:

2. Ընթացիկ իրավիճակը և խնդիրները.

17.11.2020-09.12.2021թթ. դրությամբ Երևանի քաղաքապետարանի և Հայաստանի Հանրապետության մարզպետարանների կողմից կազմակերպված ուղևորափոխադրումների արդյունքում Արցախի Հանրապետություն տեղափոխվել է 54454 քաղաքացի և փոխհատուցվել է 346,041,500 դրամ` համաձայն Հայաստանի Հանրապետության կառավարության 08.12.2020թ. N 1991-Ն, 24.12.2020թ. N 2172-Ն, 08.04.2021թ. N 528-Ն, 10.06.2021թ. N 960-Ն, 27.08.2021թ. N 1391-Ն, 14.10.2021թ. N 1691-Ն, 18.11.2021թ. N 1895-Ն, 16.12.2021թ. N 2092-Ն և 10.03.2022թ. N 311-Ն որոշումների։ Հայաստանի Հանրապետությունից Արցախի Հանրապետություն քաղաքացիների ուղևորափոխադրման գործընթացը շարունակվում է և Հայաստանի Հանրապետության կառավարության 2020 թվականի նոյեմբերի 16-ի N 1800-Ա որոշմամբ վերջնաժամկետ սահմանված չէ։

**25.02.2022-02.06.2022թթ․** ժամանակահատվածում Երևանի քաղաքապետարանի կողմից կազմակերպված ուղևորափոխադրումների արդյունքում Հայաստանի Հանրապետությունից Արցախի Հանրապետություն տեղափոխվել է **2176** քաղաքացի, տեղափոխման ծախսերը կազմում են **13,630,000** դրամ, որը դեռևս չի փոխհաստուցվել։

Միաժամանակ, առաջարկում ենք նշված գումարը վերաբաշխել ՀՀ տարածքային կառավարման և ենթակառուցվածքների նախարարության ՀՀ 2022 թվականի պետական բյուջեով նախատեսված «1070 աջակցություն փախստկաների ինտեգրման» ծրագրի «1988-1992 թվականներին Ադրբեջանից բռնագաղթված և Հայաստանի Հանրապետությունում ապաստանած փախստական ընտանիքների բնակարանային ապահովում» միջոցառումից: Նվազեցման արդյունքում, ՀՀ պետական բյուջեի հաշվին նշված գումարի չափով հիշյալ միջոցառման ֆինանսական միջոցների վերկանգնման անհրաժեշտություն չի առաջանա:

Միաժամանակ տեղեկացնում ենք, որ 1988-1992 թվականներին Ադրբեջանից բռնագաղթված և Հայաստանի Հանրապետությունում ապաստանած փախստական ընտանիքների վերահաշվառումները ընթացքի մեջ են, և քանի որ նախնական վերահաշվառում իրականացվել է ՀՀ 10 մարզերից 5-ում և աշխատանքները դեռ ընթանում են, ոչ ֆինանսական ցուցանիշների նվազեցումների վերաբերյալ վերջնական տեղեկատվությունը կտրամադրվի ուսումնասիրություններից հետո:

1. Նախագծի մշակման գործընթացում ներգրավված ինստիտուտները և անձինք.

Նախագիծը մշակվել է Հայաստանի Հանրապետության տարածքային կառավարման և ենթակառուցվածքների նախարարության կողմից:

1. Իրավական ակտի կիրարկման դեպքում ակնկալվող արդյունքը.

Նախագծի ընդունմամբ Երևանի քաղաքապետարանը կստանա անհրաժեշտ ֆինանսական միջոցներ` **13,630,000** դրամ, **25.02.2022-02.06.2022թթ․** ժամանակահատվածում կատարած ուղևորափոխադրումների ծառայություններ տրամադրած կազմակերպություներին և/կամ անհատներին փոխհատուցելու համար (Տեղեկանքն ըստ մարզերի և ստացողների կցվում է):

1. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.

Նախագծի ընդունումը Հայաստանի Հանրապետության 2021 թվականի պետական բյուջեի տարեկան եկամուտների և ծախսերի փոփոխությունների չի հանգեցնում:

1. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Որոշման նախագիծը կապված է Կառավարության 2021 թվականի օգոստոսի 18-ի N 1363-Ա որոշմամբ հաստատված Կառավարության 2021-2026թթ ծրագրի 1-ին գլխի «1.2. Ղարաբաղյան հիմնախնդիր» բաժնի հետ: